stanford-oval/wikipedia huggingface dataset:
ביטלג'וס (מחזמר)
הערות שוליים

↑  "The Beetlejuice Musical Finds Its Writing Team - Playbill". Playbill. Retrieved 2018-06-10.
↑  "'Beetlejuice' Musical Is Heading to Washington, Then Broadway". The New York Times. 2018-03-28. ISSN 0362-4331. Retrieved 2018-06-10.
↑  Desk, BWW News. "Kerry Butler, Danny Pudi, Alex Brightman and the Cast of BEETLEJUICE Workshop Share Behind the Scenes Photos". BroadwayWorld.com. Retrieved 2018-08-17.
↑  Desk, BWW News. "DC's National Announces World Premiere of BEETLEJUICE, BAT OUT OF HELL, and More". BroadwayWorld.com. Retrieved 2018-06-10.
↑  "Kerry Butler, Rob McClure, Adam Dannheisser, Leslie Kritzer & More Complete the Cast of Beetlejuice". Broadway.com. Retrieved 2018-08-22.
↑  "Broadway finds its Beetlejuice (and Lydia!)". EW.com. Retrieved 2018-08-17.
↑  "Kerry Butler, Rob McClure, Leslie Kritzer Join Broadway-Aimed Beetlejuice Musical; Full Cast Announced - Playbill". Playbill. Retrieved 2018-08-22.
↑  "Beetlejuice (Original Broadway Cast Recording)". Ghostlight Records. Retrieved 2019-06-07.
ג'וליוס יגו

ג'וליוס יגו (באנגלית: Julius Yego; נולד ב-4 בינואר 1989) הוא אתלט קנייתי, אלוף העולם (בייג'ינג 2015), סגן אלוף אולימפי (ריו דה ז'ניירו 2016), אלוף חבר העמים הבריטי (גלאזגו 2014), פעמיים ברציפות אלוף אפריקה (פורטו נובו 2012 ומרקש 2014), שיאן אפריקה ומדורג במקום החמישי בכל הזמנים בהטלת כידון.
ביוגרפיה

יגו נולד בקניה, הרביעי מבין שבעה אחים. כנער התאמן בהטלת כידון כשהוא לומד את הטכניקה מצפייה באינטרנט קפה בסרטוני YouTube של מטילי כידון מקצועניים. ב-2006 גויס למשטרת קניה, התאמן והתחרה בנבחרת המשטרה. הוא זכה באליפות קניה בהטלת כידון בשנים 2009 וב-2010. ב-2010 סיים שלישי באליפות אפריקה באתלטיקה שהתקיימה במולדתו, בתוצאה של 74.51 מטר. ב-2011 ניצח במשחקים הכל-אפריקאיים בשיא לאומי של 78.34 מטר. בהמשך השנה נסע לפינלנד להתאמן על הטכניקה שלו.
הוא זכה באליפות אפריקה ב-2012, באותה שנה היה לאפריקאי הראשון שמעפיל לגמר אולימפי כשסיים במקום ה-12 באולימפיאדת לונדון. באליפות העולם באתלטיקה 2013 סיים רביעי עם שיא לאומי של 85.40 מטר. ב-2014 זכה במשחקי חבר העמים הבריטי שנערכו בגלאזגו בתוצאה של 83.87 מטר וזכה שוב באליפות אפריקה בתוצאה של 84.72 מטר.
ב-2015 ניצח בתחרות ליגת היהלום בברמינגהאם עם שיא אפריקאי חדש של 91.39 מטר. באליפות העולם באתלטיקה 2015 זכה במדליית זהב, הוא קבע בתחרות שיא אפריקאי ושיא חבר העמים הבריטי חדש של 92.72 מטר. תוצאה זו דירגה אותו באותה עת במקום השלישי בכל הזמנים לאחר יאן ז'לזני ואקי פרוויאינן.
באולימפיאדת ריו דה ז'ניירו (2016) זכה במדליית כסף בתוצאה של 88.24 מטר, אחרי תומאס רולר מגרמניה (90.30 מטר) ולפני האלוף היוצא קשורן וולקוט מטרינידד וטובגו (85.38 מטר). ההטלה הראשונה של יגו הייתה ההטלה החוקית היחידה שלו באותה תחרות, ולאחר מכן ביצע יגו שתי הטלות נוספות שנפסלו. בהמשך, נאלץ יגו לפרוש מהתחרות בגין פציעה, ותומאס רולר הטיל את הכידון למרחק 90.30 מטר בהטלה החמישית וסיים במקום הראשון, כאשר ליגו לא התאפשר להגיב על הטלה זו בגין פציעתו.
באליפות העולם באתלטיקה 2017 סיים במקום ה-13 בתוצאה של 76.29 מטר.
ברגיש גלאדבאך

ברגיש גלאדבאך (בגרמנית: Bergisch Gladbach, נהגה: [ˌbɛɐ̯gɪʃ ˈglatbax], ‏האזנהקובץ:De-Bergisch Gladbach.ogg‏Ⓘ‏) היא עיר במחוז קלן-בון בנורדריין-וסטפאליה שבגרמניה.
נכון לראשית 2016, עמדה אוכלוסיית העיר על למעלה מ-111,000 נפש.
ברגיש גלאדבך היא עיר תאומה לגני תקווה בישראל ויש בה כיכר בשם "גני תקווה".
ביורן מאייר

ביורן מאייר (בהולנדית: Bjorn Meijer; נולד ב-18 במרץ 2003 בחרונינגן שבהולנד) הוא כדורגלן הולנדי המשחק בעמדת המגן השמאלי בקבוצת קלאב ברוז' מליגת העל הבלגית.
קריירת מועדונים

מאייר גדל במחלקת הנוער של חרונינגן. ב-16 במאי 2021 ערך את הופעת הבכורה שלו במועדון, בהפסד 0–1 לזוולה במסגרת ליגת העל ההולנדית לעונת 2020/2021. ב-26 בפברואר 2022 הבקיע את שער הבכורה שלו במועדון, בניצחון 0–1 על וילם II במסגרת הליגה לעונת 2021/2022. בסך הכל ערך 24 הופעות ליגה במדי המועדון, בהן הבקיע שני שערים.
ב-19 באפריל 2022 חתם מאייר על חוזה לארבע עונות בקלאב ברוז' מליגת העל הבלגית. ב-17 ביולי ערך את הופעת הבכורה שלו במועדון, בניצחון 0–1 על ראסינג גנק במסגרת הסופר קאפ הבלגי. ב-24 ביולי ערך את הופעת הבכורה שלו בליגה, בניצחון 2–3 על ראסינג גנק במסגרת המחזור הראשון לעונת 2022/2023. ב-21 באוגוסט הבקיע את שער הבכורה שלו במועדון, בניצחון 1–2 על קורטרייק במסגרת המחזור החמישי בליגה. ב-7 בספטמבר ערך את הופעת הבכורה שלו בליגת האלופות, בניצחון 0–1 על באייר לברקוזן במסגרת שלב הבתים לעונת 2022/2023.
תארים

הסופר קאפ הבלגי (1): 2022
אליפות: 2023/2024
הערות שוליים

↑  BJORN MEIJER MOVES TO CLUB BRUGGE באתר הרשמי של קלאב ברוז', 19 באפריל 2022 (באנגלית)
בריאן פטריק וייד

| --- | --- |
אין תמונה חופשית
 לידה:  9 ביוני 1978 (בן 46) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-2002 
 פרופיל ב-IMDb
 
בריאן פטריק ווייד (באנגלית: Brian Patrick Wade, נולד ב-9 ביוני 1978) הוא שחקן קולנוע ומאמן גופני אמריקאי, הידוע בעיקר בזכות תפקידי הטלוויזיה שלו כקפטן קרייג שווטה במיני-סדרה דור מזוין, בתור קורט בסדרה בהמפץ הגדול., וכאיש הזאב האלפא אניס על בזאב צעיר.
ביוגרפיה

וייד שיחק ב-2002 כרקדן בסדרה CSI: מיאמי. הוא הופיע בסרטי הקולנוע מצב לאהבה ו"האפוטרופוס" לצד קווין קוסטנר ואשטון קוצ'ר, וב-2008 החל לשחק את קפטן קרייג בסדרה דור מזוין.
הוא שיחק את מושא אהבתה של פני בסדרה המפץ הגדול, ושיחק גם מספר תפקידי אורח ובין היתר כמציל בסדרה שני גברים וחצי ובסברינה המכשפה הצעירה.
הערות שוליים

↑  Profile (אורכב 06.11.2018 בארכיון Wayback Machine), tcm.com; accessed August 30, 2014.
| --- | --- |
בקרת זהויות :  NLI: 987007425241205171  LCCN: no2010057701  VIAF: 120528315   WorldCat (עם VIAF): 120528315 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
בראיינט מרקסון

| --- | --- |
אין תמונה חופשית
 לידה:  20 ביולי 1983 (בן 41) מונרוביה שבקליפורניה
 עמדה:  סמול פורוורד
 גובה:  1.98 מטר
 מכללה:  אוניברסיטת יוטה
 קבוצות כשחקן
 2006   2006   2006-2008   2008   2008-2009   2009 - 2010   2010 - 2011   2011 - 2012   2012-2013:  אפולון פטרס   יוטה איגלס   מכבי ראשון לציון   ליברטאד מכבי ראשון לציון   אליצור יבנה   הפועל עפולה   שיגה לייקסטארס   וולינגטון סיינטס
 
בראיינט מרקסון (באנגלית: Bryant Markson; נולד ב-20 ביולי 1983 במונרוביה, קליפורניה) הוא כדורסלן אמריקאי המשחק בעמדת הסמול פורוורד. גובהו 1.98 מטר.
ביוגרפיה

מרקסון שיחק באוניברסיטת יוטה במשך שלוש עונות, ורק בעונה האחרונה הפך לשחקן חמישייה קבוע. הוא סיים את העונה עם 13.4 נקודות ו-5.4 ריבאונדים למשחק, ונבחר לחמישיית השנה השלישית של מחוז מאונטיין וסט. בסיום לימודיו הוא לא נבחר בדראפט ה-NBA, והחל את הקריירה המקצוענית שלו באפולון פטרס מליגת העל היוונית. הוא השתתף בשבעה משחקים במדי הקבוצה, בהם קלע 15.1 נקודות בממוצע, אך שוחרר לאחר שקבוצתו הפסידה בחמישה משחקים ברציפות. לאחר שחרורו עבר מרקסון ליוטה איגלס מליגת ה-CBA, בה השתתף ב-12 משחקים.
בינואר 2006 חתם מרקסון במכבי ראשון לציון, וסייע לה להישאר בליגת העל עם ממוצע של 13.4 נקודות ו-4.2 ריבאונדים ב-27 דקות משחק בממוצע. הוא שיחק בקבוצה גם בעונה שלאחר מכן, אך הישגיו היו פחות טובים והוא קלע בממוצע 8.3 נקודות ב-18 דקות משחק. את עונת 2008/2009 החל מרקסון במועדון הארגנטינאי ליברטאד, בו שותף ב-17 משחקים שבהם קלע בממוצע 10.4 נקודות למשחק. הוא חזר לראשון לציון במרץ 2009, וסיים את העונה הסדירה עם ממוצע של 7 נקודות ב-19 דקות משחק.
בעונת 2010/2011 חתם באליצור יבנה מהליגה הלאומית. בעונת 2010/2011 שיחק במדי הפועל עפולה גם היא מהליגה הלאומית.
בעונת 2011/2012 שיחק מרקסון בקבוצת שיגה לייקסטארס מליגת ה-BJ League היפנית. בעונת 2012/2013 שיחק בוולינגטון סיינטס מניו זילנד ונבחר לשחקן המחזור בשבוע ה-6, קבוצתו סיימה במקום הראשון את העונה הסדירה והעפילה לפלייאוף אך הודחה בחצי גמר הפיינל פור.
ברמבל

| --- | --- |

 נתונים
 מרכיבים:  ג'ין, פלח לימון, פטל שחור, ליקר פטל שחור, כוס אולד פאשן, מיץ לימון, סירופ, קרח כתוש 
 אופן ההכנה:  מנערים בשייקר כל חוץ מליקר פטל שחור, שאותו מוסיפים לאחר הערבוב.
 כוס:   כוס אולד פאשנד
 קישוט:  פלח לימון, פטל שחור
 
ברמבל (באנגלית: Bramble, שיח פטל) הוא קוקטייל המוכר רשמית על ידי איגוד הברמנים הבינלאומי, המבוסס על ג'ין, מיץ לימון טרי וליקר פטל שחור (crème de mûre).
הכנה

את הקוקטייל מכינים בשייקר, אליו מוזגים את כל הרכיבים, פרט לליקר פטל שחור, ומנערים עם קרח. לאחר מכן מוזגים לתוך כוס אולד פאשנד, המלאה בקרח כתוש. לבסוף מוזגים לכוס של ליקר פטל שחור.
הקוקטייל מקושט לרוב בפלח לימון ופירות יער טריים.
היסטוריה

קוקטייל הברמבל הומצא בלונדון, בשנת 1984, על ידי הברמן דיק בראדל (Dick Bradsell), שעבד בבר Fred's Club בסוהו. ההשראה לקוקטייל היה זיכרון הילדות של בראדל, שנהג לקטוף פטל שחור באי וייט. שם המשקה Bramble הוא כינוי לשיח פטל באנגלית.
וריאציות

לעיתים, ליקר פטל שחור (הנדיר יחסית) מוחלף בקרם דה קסיס, שהוא רכיב קל יותר להשגה. מלבד זאת, ניתן להשתמש בריבה כתחליף לליקר פטל שחור.
לעיתים מוסיפים מעט מי סודה מעל.
הערות שוליים

↑  ברמבל, אתר diffordsguide
↑  ברמבל ריבה
↑  ברמבל, אתר הכרם
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
בריאן פנטון

| --- | --- |

 לידה:  25 ביולי 1965 (בן 59) ניו אורלינס, לואיזיאנה, ארצות הברית 
 השכלה:  University of Notre Dame Mendoza College of Business  המכללה לפיקוד ומטה של צבא ארצות הברית 
 השתייכות:  צבא ארצות הברית
 תקופת הפעילות:  מ-1987
 דרגה:   גנרל
 תפקידים בשירות
 מפקד יחידת התמיכה במודיעין למבצעים מיוחדים  סגן מפקד דיוויזיית החי"ר 26  מפקד פיקוד המבצעים המיוחדים בפיקוד האוקיינוס השקט  סגן מפקד פיקוד האוקיינוס השקט של ארצות הברית  עוזר מזכיר ההגנה של ארצות הברית  מפקד פיקוד המבצעים המיוחדים המשולבים  מפקד פיקוד המבצעים המיוחדים
 עיטורים
   מדליית השירות העילאי של מחלקת ההגנה  לגיון ההצטיינות (2)   כוכב הארד (3)
 
בריאן פ. פנטון (באנגלית: Bryan P. Fenton; נולד ב-25 ביולי 1965) הוא קצין בדרגת גנרל בצבא ארצות הברית, המשרת כמפקד פיקוד המבצעים המיוחדים.
ביוגרפיה

פנטון נולד בניו אורלינס שבלואיזיאנה וגדל בסימור שבטנסי. ב-1987 סיים תואר ראשון בשיווק מאוניברסיטת נוטרדאם והתגייס לצבא ארצות הברית.
שירת כמפקד מחלקה רובאית, מפקד מחלקות מרגמות, וסגן מפקד פלוגה בגדוד הרביעי של רגימנט החי"ר ה-502 בדיוויזיה המוטסת ה-101. עבר לשרת בכוחות המיוחדים ושירת כמפקד צוות וקצין אג"ם בגדוד הראשון של קבוצת הכוחות המיוחדים השביעית. שימש מדריך וחונך במרכז האימונים המשותפים.
הצטרף ליחידת התמיכה במודיעין למבצעים המיוחדים, מהיחידות המסווגות ביותר בארצות הברית, ושירת כמפקד מחלקה וקצין אג"ם. השתתף במשימות כוח הייצוב בבוסניה והרצגובינה, במלחמת אפגניסטן ובמלחמת עיראק. שירת כמפקד גדוד אימונים והדרכה במרכז ובית הספר ללוחמה מיוחדת על שם ג'ון פ. קנדי. לאחר מכן פיקד על גדוד של יחידת התמיכה במודיעין למבצעים המיוחדים ושימש מפקד היחידה. הוא הוביל אותה במבצעים באפגניסטן, אפריקה ועיראק. באוגוסט 2012 מונה לקצין אג"ם של פיקוד המבצעים המיוחדים המשולבים.
בספטמבר 2013 קודם לדרגת בריגדיר גנרל ומונה לסגן לענייני אסטרטגיה, תוכניות ומדיניות של קצין האג"ם של הצבא. באפריל 2014 מונה לסגן מפקד דיוויזיית החי"ר ה-25 המוצבת בהוואי. ביולי 2015 מונה לעוזר ראש מטה כוחות הצבא בפיקוד האוקיינוס השקט. ביוני 2016 מונה למפקד המבצעים המיוחדים בפיקוד האוקיינוס השקט וקודם לדרגת מייג'ור גנרל.
במאי 2017 קודם לדרגת לוטננט גנרל ומונה לסגן מפקד פיקוד האוקיינוס השקט ושירת בתפקיד עד אוקטובר 2019. לאחר מכן מונה לעוזרו של מזכיר ההגנה של ארצות הברית, מארק אספר. באוגוסט 2021 מונה למפקד פיקוד המבצעים המיוחדים המשולבים. במהלך פיקודו על פיקוד המבצעים המיוחדים המשולבים פשטו כוחות הפיקוד על יעד בסוריה והרגו את מנהיג אבו אבראהים אל-האשמי, הח'ליפה והמנהיג של המדינה האסלאמית.
באוגוסט 2022 מונה למפקד פיקוד הכוחות המיוחדים והועלה לדרגת גנרל.
פנטון בעל תואר שני בלימודים צבאיים מהמכללה לפיקוד ומטה של הצבא, בוגר תוכנית מנהיגות ומשא ומתן באוניברסיטת הרווארד ובוגר תוכנית לימודי דיפלומטיה באוניברסיטת ג'ורג'טאון. הוא נשוי לדון והם הורים לשתי בנות.
הערות שוליים

↑  25th Infantry Division’s new general to start Friday,‏ staradvertiser.com, ‏28 באפריל 2014
↑  USARPAC bids farewell to Ulses; welcomes Fenton, אתר צבא ארצות הברית, 4 ביולי 2015
↑  חיים איסרוביץ, ‏מהפשיטה ועד פיצוץ חגורת הנפץ: כך התבצע חיסולו הדרמטי של מנהיג דאעש בסוריה, באתר מעריב אונליין, 3 בפברואר 2022.
↑  Army generals to be nominated to lead European Command, Special Operations Command: report, ‏militarytimes.com,‏ 11 באפריל 2022
ברמברק

| --- | --- |

שתי כיכרות ברמברק
 
 מאכלים
 סוג:  לחם שמרים, מזון מסורתי, לחם צימוקים 
 מוצא:  אירלנד
 אופן הגשה:  לחם מתוק
 מרכיבים עיקריים:  קמח, סולטנות, צימוקים
 
ברמברק (באנגלית: Barmbrack) לעיתים קרובות גם מקוצר ונקרא ברק, הוא לחם מהיר בתוספת ענבים וצימוקים. הלחם מזוהה עם ליל כל הקדושים באירלנד ונהוג להטמין בתוכו פריט כלשהו (לרוב טבעת), שהזוכה בו נחשב ל"בר מזל".
תיאור

הבצק מתוק יותר מלחם אך לא עשיר וכבד כמו זה של עוגה. לרוב משרים את הענבים והצימוקים בתה או בוויסקי כתוספת טעם. לעיתים הלחם מוגש כשהוא קלוי בתוספת חמאה, יחד עם כוס תה אחר הצהריים.
מסורת ליל כל הקדושים

ברמברק הוא המנהג המרכזי של ליל כל הקדושים באירלנד. ברמברק ליל כל הקדושים מכיל באופן מסורתי חפצים שונים שנאפו יחד עם הלחם ומשמשים כמעין משחק של גילוי עתידות. לרוב מטמינים בלחם אפונים, מקלון עץ, פיסת בד, מטבע קטן (בדרך כלל כסוף) או טבעת.
כל אחד מהפריטים, אשר מתגלים בעת אכילת הלחם, אמור לשאת משמעות לאדם שקיבל אותו: האפונה, משמעה שהאדם לא יתחתן באותה השנה; המקל, משמעו שלאותו האדם יהיו נישואים לא טובים או שהוא יהיה מסוכסך; פיסת הבד מנבאת מזל רע או עוני; המטבע מסמל עושר ואושר; ומשמעות הטבעת היא נישואים טובים כבר באותה השנה. יש ששמים בלחם תליון, בדרך כלל של מרים, אם ישו.
ראו גם

המטבח האירי
הערות שוליים

↑  Allen, Darina (2012). Irish Traditional Cooking. Dublin: Gill and Macmillan. p. 278. ISBN 9780717154364.
1 2 3  Top ten Irish Halloween traditions and memories you may share, IrishCentral.com, ‏2018-10-06 (באנגלית)
| רשימת עוגות |
| --- | --- | --- |
| עוגות חמאה | עוגת מזון השטן • עוגת חמאה דביקה • עוגת פאונד |  |
| עוגות גבינה | אוסטקהקה |  |
| עוגות שוקולד | עוגת היער השחור • עוגת צ'נטילי • עוגת שוקולד ללא קמח • עוגת פאדג' • עוגת גאראש • עוגת שוקולד גרמנית • עוגת ג'ופרה • קלאדקהקה • עוגת שוקולד מותך • זאכרטורטה • טורטה קפרזה • טורטה סטבלי • פיטיבייה • אקלר |  |
| עוגות פירות | לחמנייה שחורה • בולו ריי • עוגת גזר • עוגת גנואה • עוגת דובדבנים • עוגת דאנדי • טארט טאטן • עוגת ירח • פנפורטה • שטרודל • עוגת תפוחים יהודית • עוגת תות |  |
| עוגות שכבות | עוגת מזון מלאכים • באקויט גאטאו • דאקוויז • דובוש • טורט אסטרהאזי • עוגת חלב חם • עוגת קייב • עוגת מריה לואיז • קרמשניט • עוגת הנסיכה • פרינצרגנטנטורטה • עוגת קשת בענן • קק לאפיס סראוואק • ספקקואק • טורט |  |
| עוגות חלולות | באומקוכן • קורטוש • סקאז • ספטטאקהקה • טרדלניק |  |
| עוגות ספוג | באן בו • עוגת באטנברג • בוסטון קרים פאי • שארלוט • עוגת שיפון • דונאוולה • קארנץ • פרנץ' פנסי • עוגת צפרדע • עוגת למינגטון • מדריה • מנטאקאדס • עוגת שיש • עוגת אופרה • עוגת פנדן • עוגה עטופה בנייר • עוגת קטיפה אדומה • עוגת ראם • שורטקייק • עוגת תבלינים • טרס לצ'ס • עוגה הפוכה • עוגת אגוזים וקפה • עוגת דבש |  |
| עוגות בצק עלים | טארט טאטן • סנט אונורה • פיטיבייה • שטרודל |  |
| עוגות קצף | עוגת מזון מלאכים • קסטלה • ז'נואז • בישקוט • עוגיית מדלן • מקצפת • רולדה |  |
| עוגות שמרים | עוגת אקלס • באבקה • לחם בננה • עוגת בנבורי • דובשנית • עוגת וולש • עוגת עקיצת הדבורה • פאנדורו • צ'ורליי • עוגת קברות זבובים • ראם באבה • שטראוסקלוצ'ן • עוגת תמר מצוי ואגוזים |  |
| עוגות אחרות | עוגת יום הולדת • עוגת חתונה • עוגת ליל כל הקדושים • ברמברק |  |
בוהוסלב מרטינו

| --- | --- |

 לידה:  8 בדצמבר 1890 Polička, צ'כיה 
 פטירה:  28 באוגוסט 1959 (בגיל 68) ליאשטל, שווייץ 
 שם לידה:  Bohuslav Jan Martinů 
 מקום קבורה:  Grave of Bohuslav Martinů 
 מוקד פעילות:  ארצות הברית, ציסלייטניה (ארצות אוסטריה), צ'כוסלובקיה 
 מקום לימודים:  הקונסרבטוריון של פראג 
 סוגה:  אופרה, מוזיקה קלאסית, סימפוניה, בלט 
 שפה מועדפת:  צ'כית 
 כלי נגינה:  כינור 
 בן או בת זוג:  Charlotte Martinu 
 מספר צאצאים:  0 
 פרסים והוקרה:  מלגת גוגנהיים (1953)  מסדר טומאש מסריק, דרגה 2 (1991)  פרס רומא 
 www.martinu.cz
 פרופיל ב-IMDb
 
לוח זיכרון לבוהוסלב מרטינו בפוליצקה
מגדל הכנסייה שבו נולד מרטינו וחי בשנותיו הראשונות
בוהוסלב מרטינו (בצ'כית: ‏Bohuslav Martinůקובץ:Cs-Bohuslav Martinu.ogg‏Ⓘ‏; 8 בדצמבר 1890 – 28 באוגוסט 1959) היה מלחין בוהמי פורה, שכתב שש סימפוניות, 15 אופרות, 14 באלטים וכמות גדולה של יצירות תזמורתיות, קאמריות, ווקאליות ואינסטרומנטליות.
ביוגרפיה

מרטינו היה לכנר בתזמורת הפילהרמונית הצ'כית בניצוחו של ואצלב טאליך ולימד מוזיקה בעיר הולדתו. בשנת 1923 עזב מרטינו את צ'כוסלובקיה ונסע לפריז. הוא התרחק בכוונה מן הסגנון הרומנטי שבו השתלם בלימודיו. בשנות ה-30 של המאה ה-20 ערך ניסויים באקספרסיוניזם והקונסטרוקטיביזם והתפעל מן הפיתוחים הטכניים שרווחו אז באירופה, כפי שעולה מאמירותיו התזמורתיות Half-time ו La Bagarre. הוא אימץ לו גם ביטויי ג'אז, כמו ב-Kuchyňské revue ("רביו המטבח"). מבין סגנונות האבנגארד שלאחר מלחמת העולם השנייה, הנאו-קלאסיציזם הוא שהשפיע עליו ביותר. הוא המשיך להשתמש בנעימות עם צ'כיות ומוראביות בכל יצירותיו, על פי רוב בשירי ילדים - למשל ב-Otvírání studánek ("פתיחת הבארות").
מרטינו היגר לארצות הברית ב-1941, כאשר נמלט מצרפת לאחר הכיבוש הגרמני. על אף הצלחתו כמלחין באמריקה וההזמנות הרבות שקיבל שם, לא פגו געגועיו לצ'כוסלובקיה, אליה לא שב עוד. הוא מת בשווייץ.
מרטינו נולד במגדל פעמונים בפוליצקה שבבוהמיה, שם שימש אביו (סנדלר במקצועו) כשומר. כילד יצאו לו מוניטין בעירו, והופעתו הראשונה בקונצרט פומבי הייתה שם בשנת 1905. ב-1906 היה לתלמיד כינור בקונסרבטוריון של פראג, שם למד תקופה קצרה עד שסולק בשל "התרשלות חסרת תקנה". הוא המשיך בלימודים בכוחות עצמו.
בשנות מלחמת העולם הראשונה עבד בהוראה בעיר הולדתו ועסק בהלחנה. במקביל הצטרף ככנר לתזמורת הפילהרמונית הצ'כית. הבלט שלו, "עשתרת", הושלם בשנת 1922. הוא יצא לפריז בשנת 1923, שם היה לתלמידו של אלברט רוסל, אף כי שמר על קשרים רבים עם מולדתו. כשהצבא הגרמני התקרב לפריז בראשית מלחמת העולם השנייה, נמלט ממנה, תחילה לדרום צרפת ואחר, בשנת 1941, לארצות הברית, שם השתקע בניו יורק עם אשתו הצרפתייה. החיים באמריקה היו קשים לו, כמוהו כרבים מן האמנים ידועי השם שהגיעו לשם בנסיבות דומות. הבעיות של קשיי שליטה בשפה האנגלית, חסרון-כיס והעדר הזדמנויות לעשות שימוש בכשרונותיהם היו משותפות לכל האמנים המהגרים בראשית דרכם בארץ החדשה, אך מרטינו הצליח להתאקלם במשך הזמן. הוא הרבה להלחין ולימד בבית ספר מאנס למוזיקה ברוב התקופה שבין 1948 ל-1956. שש הסימפוניות שלו נכתבו בתקופה בת אחת-עשרה השנים שבין 1942 ל-1953, וחמש הראשונות נוצרו בין 1942 ל-1946. את הסימפוניה השלישית סיים ביוני 1944 והקודה הארוכה שלו נותנת ביטוי לנשימת הרווחה שהביאה הפלישה לנורמנדי.
תלמידיו הנודעים כוללים את אלאן הובהאנס, ברט בכרך ואחרים.
את שנותיו האחרונות עשה מרטינו בשווייץ, ולא שב עוד למולדתו. הוא מת בלישטאל ב-28 באוגוסט 1959.
האסטרואיד 3081 Martinůboh שהתגלה על ידי לובוש קוהואוטק, נקרא על שמו.
מוזיקה

מרטינו היה מלחין פורה מאוד, שחיבר קרוב ל-400 יצירות. רבות מיצירותיו מבוצעות או מוקלטות בקביעות, בהן יצירתו הכוראלית, "עלילות גילגמש" (1955); מחזור של שש סימפוניות; הקונצ'רטי שלו, לצ'לו, כינור, אבוב וחמישה לפסנתר; האופרה האנטי-מלחמתית שלו "קומדיה על גשר"; ומוזיקה קאמרית, הכוללת שמונה רביעיות מיתרים ששרדו, סונאטה לחליל וסונאטינה לקלרינט.
במוזיקה של מרטינו ניכר מגוון רחב של השפעות: יצירות כמו La Revue de Cuisine משנת 1927 מושפעות במידה רבה מג'אז, בעוד שהקונצ'רטו הכפול לשתי תזמורות מיתרים, פסנתר וטימפני (1938) הוא בין היצירות, שבהן ניכרת השפעת הקונצ'רטו גרוסו הבארוקי. גם השפעתם של באך, מוצרט ובטהובן מוצאת ביטוי ביצירותיו. יצירות אחרות מושפעות ממוזיקה עממית צ'כית. "מיסת שדה" למקהלת גברים (1939) שחוברה לצבא הצ'כי בצרפת, מזכירה את סגנונו הנוקשה והמחוספס של ינאצ'ק. "מצבה ללידיצה" (1943) מספרת על חיסול הכפר הצ'כי לידיצה בידי הנאצים.
מאפיין מובהק בכתיבתו התזמורתית היא נוכחותו המתמדת כמעט של הפסנתר; רוב יצירותיו התזמורתיות כוללת תפקיד בולט לכלי זה, בהן קונצ'רטו קטן לצ'מבלו ותזמורת קאמרית. עיקר כתיבתו משנות ה-30' עד שנות ה-50' הייתה בקו נאו-קלסי, אבל ביצירותיו האחרונות כלל בסגנונו מחוות רפסודיות ותחושה צורנית משוחררת וספונטנית יותר. דבר זה בולט ביותר לאוזן כשמשווים את הסימפוניה השישית שלו, "פנטזיות סימפוניות", לחמש קודמותיה, שנכתבו כולן בשנות ה-40'.
אחת היצירות הידועות פחות של מרטינו כוללת תרמין ונכתבה בהזמנת לוסי ביגלו רוזן. מרטינו החל לעבוד על הזמנה זו בקיץ 1944 וסיים את ה"פנטזיה לתרמין, אבוב, רביעיית מיתרים ופסנתר" ב-1 באוקטובר. הוא הקדיש אותה לרוזן, שביצעה אותה כסולנית תרמין בביצוע בכורה בניו יורק ב-3 בנובמבר 1945, עם רביעיית קוטצן ורוברט בלום.
האופרה של מרטינו "הפסיון היווני" מבוססת על רומן באותו שם מאת ניקוס קאזאנצאקיס.
במילותיו הוא

האמן מחפש תמיד את משמעות החיים, שלו ושל האנושות, מחפש את האמת. מערכת של חוסר ודאות חלחלה אל חיי היום-יום שלנו. לחצי המיכון והאחידות הנכפים על חיינו מחייבים מחאה ולאמן יש דרך אחת לבטא מחאה זו, והיא המוזיקה.
לקריאה נוספת

אנציקלופדיה למוזיקה של המאה העשרים/נורמן לברכט
הערות שוליים

↑  Smaczny, J. "Martinů, Bohuslav.", מילון גרוב למוזיקה ומוזיקאים בעריכת סטנלי סיידי, מקמילן, לונדון, 2001), vol. 15, 939.
↑  Šafránek, M. (1961). Bohuslav Martinů: His Life and Works [trans. R. Finlayson-Samsouraová], London: Alan Wingate, 185.
↑  (3081) Martinůboh In: Dictionary of Minor Planet Names. Springer. 2003. doi:10.1007/978-3-540-29925-7_3082. ISBN 978-3-540-29925-7.
| --- | --- |
בקרת זהויות :  NLI: 987007295891505171  PLWABN: 9810597371905606  BIBSYS: 90124754  BNC: 000180046  BNE: XX4581664  BnF: cb138971583 (data)  CANTIC: a1031278x  CiNii: DA06021852  GND: 118578413  ICCU: TO0V074334  ISNI: 0000 0001 2130 5514  LCCN: n80122955  LNB: 000073228  MusicBrainz: a81e92aa-7580-4201-a0c3-d66b420695c4  NDL: 00986232  NKC: jk01080381  NLA: 35652196  NLK: KAC199617897  NSK: 000080961  NTA: 070827052  RERO: 02-A003567900  RKD: 310700  SELIBR: 137872  SNAC: w6dp3rd2  SUDOC: 030186447  Trove: 1027708  VIAF: 44485757   WorldCat (עם VIAF): 44485757
בית הכנסת איתיפאק

| --- | --- |
אין תמונה חופשית
 מידע כללי
 סוג:  בית כנסת 
 מיקום:  מחוז 6 
 מדינה:  איראן 
 הקמה ובנייה
 סגנון אדריכלי:  אדריכלות פהלווית 
 קואורדינטות:  35°42′16″N 51°23′50″E﻿ / ﻿35.7045°N 51.3971°E﻿ / 35.7045; 51.3971
  (למפת טהראן מוגדלת) בית הכנסת איתיפאק(למפת טהראן רגילה) בית הכנסת איתיפאק
 
בית הכנסת איתיפאק הוא בית כנסת הממוקם בטהראן, איראן.
היסטוריה

לאחר מלחמת העולם השנייה, עם הקמת ממשלה חדשה בעיראק, הידרדר מצבם של יהודי עיראק. לאחר שנעצרו חברים בולטים בקהילה היהודית כמו לורה חוזואי, ושפיק עדס, איש עסקים יהודי מצליח, אשר נתלה, החליטו רבים מיהודי עיראק להגר. חלקם עזבו לישראל בעוד אחרים החליטו להתיישב באיראן. הם הגיעו לאיראן בעזרת יהודים כורדים ורבים הגיעו לח'וראמשהר. בעזרתו של הארון עבדולנאבי, אחד מפרנסי הקהילה בחורמשהר, הצליחו חלקם להגיע לטהראן ולהשיג מסמכים משפטיים. מ-1946 עד 1951 עברו יהודים עיראקים רבים לטהראן, בעוד שאחרים עברו לאירופה ולארצות הברית. בסיוע יהודי איראן, החליטו יהודי עיראק להקים מרכז תרבותי.
בשנת 1946 קנה מאיר עבדאללה בטסון חלקת אדמה גדולה בשטח של למעלה מ-5000 מטרים רבועים ליד אוניברסיטת טהראן, ברחוב גוהדס. הוא השאיר חלקת אדמה של למעלה מ-865 מטרים רבועים (9,310 רגל רבוע) והחלה בניית בית כנסת, בעזרתם של סאלח ודאבוד משי, השכל חיים מראשי הקהילה ואחרים. הקהילה רצתה לקרוא לבית הכנסת על שם מאיר עבדאללה, אך הממשלה לא הסכימה למתן שם זה, זאת משום שהיה אזרח זר. "beh Ettefagh" פירושו "ביחד" בפרסית. מכאן נבחר השם "איתיפאק", והוא הפך למקום ההתכנסות העיקרי של יהודי עיראק בטהרן.
אדריכלות בית הכנסת תוכננה בסגנון האדריכלות הבבלית, והותקנה בה מערכת המיזוג המתקדמת ביותר באותה תקופה. רוב ספרי התורה בבית הכנסת הובאו על ידי היהודים שהגיעו מעיראק, ולבית הכנסת נתרם תלמוד בבלי בכתב יד ארמי. יהודים עיראקים רבים היגרו מאיראן במהלך המהפכה האיראנית, וכיום רק משפחות בודדות (בעיקר יהודים איראנים) עדיין משתמשות בבית הכנסת.
בית ספר איתיפאק

בבית הכנסת היה גם בית ספר תיכון פרטי באותו שם הקשור אליו. בשנות ה-70, בית הספר היה ידוע בהצטיינות לימודי השפה האנגלית. תלמידים ממשפחות מיעוטים דתיים באיראן למדו בבית הספר בשנות ה-70, ביניהם נוצרים ובהאים. לאחר המהפכה האיראנית הולאם בית הספר והוא מנוהל כיום על ידי המדינה כבית ספר לבנות בלבד.